Многія дзяржаўныя сродкі масавай інфармацыі Беларусі ўдзяляюць пэўную ўвагу пытанням беларускай мовы. Безумоўна ўвагі гэтай вельмі мала, яна эпізадычная, не заўсёды ўдалая. На гэтым фоне выдзяляецца 1-шы канал Беларускага радыё. У іх ёсць перадача “Моўная хвілінка”, дзе гаворыцца пра асаблівасці беларускай мовы, пра асаблівасці перакладаў на беларускую, пра адрозненні паміж рускай і беларускай мовай ў розных моўных сітуцыях. Трэба сказаць, што рыхтуюць “Моўную хвілінку” спецыялісты высокага класу, не раўня тым, якія рыхтавалі свята беларускай песні і паэзіі ў Маладзечне, дзе быў суцэльны “нефармат”, вядоўцы вялі імпрэзу фактычна на трасянцы, выступоўцы і “лаўрэаты” не маглі звязаць трох слоў па-беларуску.